CELEX: 52016DP0205
Language: hr
Date: 2016-05-10 00:00:00
Title: Odluka Europskog parlamenta o neulaganju prigovora na Delegiranu uredbu Komisije od 8. travnja 2016. o ispravku Delegirane uredbe (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe (EU) 2015/2446 (C(2016)2002 – 2016/2656(DEA))

28.2.2018   
            
            
               HR
            
            
               Službeni list Europske unije
            
            
               C 76/130
            
         P8_TA(2016)0205
   Neulaganje prigovora na delegirani akt: prijelazna pravila koja se odnose na određene odredbe Carinskog zakonika Unije dok odgovarajući elektronički sustavi još nisu operativni
   Odluka Europskog parlamenta o neulaganju prigovora na Delegiranu uredbu Komisije od 8. travnja 2016. o ispravku Delegirane uredbe (EU) 2016/341 o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe (EU) 2015/2446 (C(2016)2002 – 2016/2656(DEA))
   (2018/C 076/20)
   
      Europski parlament,
   
               —
            
            
               uzimajući u obzir Delegiranu uredbu Komisije (C(2016)2002),
            
         
               —
            
            
               uzimajući u obzir pismo Komisije od 11. ožujka 2016. kojim od Europskog parlamenta traži da izjavi kako neće ulagati prigovor na Delegiranu uredbu,
            
         
               —
            
            
               uzimajući u obzir pismo Odbora za unutarnje tržište i zaštitu potrošača predsjedniku Konferencije predsjednika odbora od 21. travnja 2016.,
            
         
               —
            
            
               uzimajući u obzir članak 290. Ugovora o funkcioniranju Europske unije,
            
         
               —
            
            
               uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezine članke 278. i 279., te članak 284. stavak 5.,
            
         
               —
            
            
               uzimajući u obzir preporuku za donošenje odluke Odbora za unutarnje tržište i zaštitu potrošača,
            
         
               —
            
            
               uzimajući u obzir članak 105. stavak 6. Poslovnika,
            
         
               —
            
            
               uzimajući u obzir činjenicu da nisu uloženi prigovori u roku propisanom člankom 105. stavkom 6. trećom i četvrtom alinejom Poslovnika, koji je istekao 28. travnja 2016.,
            
         
               A.
            
            
               budući da je nakon usvajanja Delegirane uredbe (EU) 2016/341 (2) primijećeno da su neki obrasci, u dijelu koji se odnosi na pojednostavljenja, greškom izostavljeni iz Priloga 12., što će imati vrlo negativne posljedice za carinska tijela i trgovce ako se ne dodaju prije 1. svibnja 2016. kada će relevantne odredbe Carinskog zakonika Unije i njegove provedbene odredbe postati mjerodavne;
            
         
               B.
            
            
               budući da su u istom Prilogu 12., u dijelu koji se odnosi na pojednostavljenja, također uočene određene pogreške koje se tiču terminologije upotrijebljene u obrascima i budući da će te greške, ako se ne isprave, utjecati na pravnu jasnoću i adekvatnost s Carinskim zakonikom Unije i njegovim provedbenim odredbama;
            
         
               C.
            
            
               budući da bi stoga Delegiranu uredbu (EU) 2016/341 trebalo ispraviti tako da se u Prilog 12., u dio koji se odnosi na pojednostavljenja, uvrste obrasci koji nedostaju te da se u istom dijelu Priloga zamijene postojeći obrasci;
            
         
               D.
            
            
               budući da se Delegirana uredba treba početi primjenjivati od 1. svibnja 2016. kako bi se zajamčilo da carinska unija neometano funkcionira i da se ne narušavaju trgovinski tokovi;
            
         
               E.
            
            
               budući da Delegirana uredba može stupiti na snagu krajem razdoblja nadzora Parlamenta i Vijeća samo ako Parlament ili Vijeće nisu na nju uložili nikakav prigovor ili ako su, prije isteka tog roka, i Parlament i Vijeće obavijestili Komisiju da neće uložiti prigovore; budući da razdoblje nadzora određeno u članku 284. stavku 5. Uredbe (EU) br. 952/2013 iznosi dva mjeseca od datuma priopćenja, odnosno traje do 9. lipnja 2016. i može se produljiti na još jedno razdoblje od dva mjeseca;
            
         
               F.
            
            
               međutim, budući da je Komisija 11. ožujka 2016. zbog hitnosti situacije od Parlamenta zatražila da najkasnije do 1. svibnja 2016. donese prijevremenu potvrdu Delegirane uredbe;
            
         
            
               1.
            
            
               izjavljuje da ne ulaže prigovor na Delegiranu uredbu Komisije;
            
         
            
               2.
            
            
               nalaže svojem predsjedniku da ovu Odluku proslijedi Vijeću i Komisiji.
            
         
      (1)  SL L 269, 10.10.2013., str. 1.
   
   
      (2)  Delegirana uredba Komisije (EU) 2016/341 od 17. prosinca 2015. o dopuni Uredbe (EU) br. 952/2013 Europskog parlamenta i Vijeća u pogledu prijelaznih pravila za određene odredbe Carinskog zakonika Unije dok odgovarajući elektronički sustavi još nisu operativni te o izmjeni Delegirane uredbe Komisije (EU) 2015/2446 (SL L 69, 15.3.2016., str. 1.).